# NÁRODNÁ RADA SLOVENSKEJ REPUBLIKY

# II. volebné obdobie

Číslo: 1576/2001



1668

# UZNESENIE

# NÁRODNEJ RADY SLOVENSKEJ REPUBLIKY

zo 17. októbra 2001

k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 138/1992 Zb. o autorizovaných architektoch a autorizovaných stavebných inžinieroch v znení zákona č. 236/2000 Z. z., zákon  
č. 50/1976 Zb. o územnom plánovaní a stavebnom poriadku (stavebný zákon) v znení zákona č. 237/2000 Z. z. a zákon č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 1129) - prvé čítanie

**Národná rada Slovenskej republiky**

po prerokovaní návrhu skupiny poslancov Národnej rady Slovenskej republiky   
na vydanie zákona, ktorým sa mení a dopĺňa zákon č. 138/1992 Zb. o autorizovaných architektoch a autorizovaných stavebných inžinieroch v znení zákona č. 236/2000 Z. z., zákon č. 50/1976 Zb. o územnom plánovaní a stavebnom poriadku (stavebný zákon) v znení zákona č. 237/2000 Z. z. a zákon č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 1129), v prvom čítaní

#### r o z h o d l a, ž e

podľa § 73 ods. 3 písm. c) zákona Národnej rady Slovenskej republiky  
 č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

prerokuje uvedený návrh zákona v druhom čítaní;

# **NÁRODNÁ RADA SLOVENSKEJ REPUBLIKY**

##### p r i d e ľ u j e

podľa § 74 ods. 1 citovaného zákona

návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 138/1992 Zb. o autorizovaných architektoch a autorizovaných stavebných inžinieroch v znení zákona č. 236/2000  
Z. z., zákon č. 50/1976 Zb. o územnom plánovaní a stavebnom poriadku (stavebný zákon) v znení zákona č. 237/2000 Z. z. a zákon č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 1129)

**na prerokovanie**

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre hospodárstvo, privatizáciu a podnikanie

Výboru Národnej rady Slovenskej republiky pre verejnú správu a

Výboru Národnej rady Slovenskej republiky pre životné prostredie a ochranu prírody;

###### u r č u j e

podľa § 74 ods. 1 a 2 citovaného zákona

1. ako gestorský Výbor Národnej rady Slovenskej republiky pre žitovné prostredie a ochranu prírody,

2. lehotu na prerokovanie uvedeného návrhu zákona v druhom čítaní vo výboroch do 22. novembra 2001 a v gestorskom výbore do 23. novembra 2001.

Jozef M i g a š v. r.

predseda

Národnej rady Slovenskej republiky

Overovatelia:

Ján D a n k o v. r.

László H ó k a v. r.